ddrg/super_eurlex huggingface dataset:
Úradný vestník L 331 , 15/12/2001 S. 0010 - 0012



Nariadenie Komisie (ES) č. 2458/2001 zo 14. decembra 2001, ktorým sa mení a dopĺňa nariadenie (ES) č. 327/98 otvárajúce a stanovujúce správu určitých colných kvót na dovoz ryže a zlomkovej ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v zozname CXL vypracovanom na základe záverov rokovaní GATT XXIV.6 [1], a najmä jeho článok 1, so zreteľom na rozhodnutie Rady 96/317/ES z 13. mája 1996 o uzavretí výsledkov konzultácií s Thajskom podľa článku XXIII Všeobecnej dohody o clách a obchode (GATT) [2], najmä jeho článok 3, keďže: (1) nariadenie Komisie (ES) č. 327/98 z 10. februára 1998 otvárajúce a stanovujúce správu určitých colných kvót na dovoz ryže a zlomkovej ryže [3], v znení nariadenia (ES) č. 648/98 [4], obsahuje v prílohe I vývozný certifikát pre vývozy z Thajska a v prílohe III vzor oznámení členských štátov Komisii. (2) Thajsko zmenilo a doplnilo svoje vývozné certifikáty a z tohto dôvodu by sa príloha I k nariadeniu (ES) č. 327/98 mala nahradiť. (3) Skúsenosti s riadením kvót preukázali výhody spojené so zahrnutím čísla vývozného certifikátu do oznámení členských štátov Komisii. Nariadenie (ES) č. 327/98 by sa malo z tohto dôvodu zmeniť a doplniť a príloha III k tomuto nariadeniu by sa mala nahradiť. (4) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 327/98 sa týmto mení a dopĺňa takto: 1. Prvá zarážka článku 8 sa nahrádza takto: "— do dvoch pracovných dní po ich vydaní, o množstvách rozpísaných podľa osemčíselného CN kódu a krajín pôvodu, na ktoré sa vzťahujú vydané dovozné licencie, s podrobnosťami o dátume vydania, s číslom vývozného certifikátu, číslom licencie a s menom a adresou držiteľa," 2. Prílohy I a III sa nahrádzajú prílohami I a II k tomuto nariadeniu. Článok 2 Toto nariadenie nadobúda účinnosť 1. januára 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. decembra 2001 Za Komisiu Franz Fischler člen Komisie [1] Ú. v. ES L 146, 20.6.1996, s. 1. [2] Ú. v. ES L 122, 22.5.1996, s. 15. [3] Ú. v. ES L 37, 11.2.1998, s. 5. [4] Ú. v. ES L 88, 24.3.1998, s. 3. -------------------------------------------------- ANEXO IBILAG IANHANG IΠΑΡΑΡΤΗΜΑ ΙANNEX IANNEXE IALLEGATO IBIJLAGE IANEXO ILIITE IBILAGA I +++++ TIFF +++++ -------------------------------------------------- PRÍLOHA II " PRÍLOHA III Ryža — nariadenie (ES) č. 327/98 +++++ TIFF +++++ " --------------------------------------------------
Úradný vestník L 066 , 08/03/2001 S. 0029 - 0030



Nariadenie Komisie (ES) č. 464/2001 zo 7. marca 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení, uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 (3) a (4), keďže: (1) Podľa článku 5 nariadenia (EHS) č. 2081/92 Španielsko zaslalo Komisii dve prihlášky na zápis určitých názvov ako označení pôvodu. (2) V súlade s článkom 6 (1) uvedeného nariadenia sa zistilo, že prihlášky spĺňajú všetky v ňom ustanovené požiadavky a že obsahujú najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 uvedeného nariadenia, pokiaľ ide onázvy uvedené v prílohe k tomuto nariadeniu, po ich uverejnení v Úradnom vestníku Európskych spoločenstiev [3]. (4) Názvy by sa preto mali zapísať do Registra chránených označení pôvodu a chránených zemepisných označení a mali by byť chránené v rámci spoločenstva ako chránené z označenia pôvodu. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 138/2001 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) alebo chránené zemepisné označenia (CHZO) do Registra chránených označení pôvodu, ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. marca 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 173, 22.6.2000, s. 4 a 8. [4] Ú. v. ES L 327, 18.12.1996, s. 11. [5] Ú. v. ES L 23, 25.1.2001, s. 17. -------------------------------------------------- PRÍLOHA VÝROBKY VYMENOVANÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Ovocie a zelenina ŠPANIELSKO Azafrán de la Mancha (CHOP) Pimentón de Murcia (CHOP) --------------------------------------------------
Úradný vestník L 100 , 11/04/2001 S. 0011 - 0011



Nariadenie Komisie (ES) č. 717/2001 z 10. apríla 2001, ktorým sa mení a dopĺňa nariadenie (ES) č. 790/2000, ktorým sa stanovujú obchodné normy na rajčiny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením (ES) č. 2826/2000 [2], najmä na jeho článok 2 (2), keďže: (1) Príloha k nariadeniu Komisie (ES) č. 790/2000 zo 14. apríla 2000, ktorým sa ustanovujú obchodné normy na rajčiny [3], formuluje ustanovenia týkajúce sa klasifikácie rajčín. (2) S cieľom zabezpečiť transparentnosť svetového trhu by sa tieto ustanovenia mali zmeniť a doplniť. Normy na rajčiny odporúčané Európskou hospodárskou komisiou Organizácie spojených národov sa nedávno zmenili a doplnili s cieľom ustanoviť, že drobnoplodé rajčiny nesmú mať zahojené praskliny ani v triede II. (3) Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Tretia zarážka bodu iii) (Trieda II) v časti B (Klasifikácia) hlavy II (Ustanovenia týkajúce sa kvality) prílohy k nariadeniu (ES) č. 790/2000 sa nahrádza týmto textom: "— zahojené praskliny nie väčšie ako 3 mm po dĺžke u okrúhlych, rebrovitých alebo podlhovastých rajčín." Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Bude sa uplatňovať od prvého dňa druhého mesiaca, ktorý nasleduje po nadobudnutí jeho účinnosti. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. apríla 2001 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 328, 23.12.2000, s. 2. [3] Ú. v. ES L 95, 15.4.2000, s. 24. --------------------------------------------------
Úradný vestník L 162 , 19/06/2001 S. 0005 - 0006



Nariadenie Komisie (ES) č. 1192/2001 z 18. júna 2001, ktoré mení a dopĺňa nariadenie (EHS) č. 2219/92 stanovujúce podrobné pravidlá pre uplatňovanie osobitných opatrení na dodávky pre Madeiru vzťahujúce sa na mliečne výrobky a zavádzajúce predbežný odhad dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1600/92 z 15. júna 1992 o osobitných opatreniach pre určité poľnohospodárske produkty pre Azory a Madeiru [1], naposledy zmenené a doplnené nariadením (ES) č. 2826/2000 [2], najmä na jeho článok 10, keďže: (1) Nariadenie Komisie (EHS) č. 1696/92 [3], naposledy zmenené a doplnené nariadením (EHS) č. 2596/93 [4], stanovuje najmä podrobné pravidlá pre uplatňovanie osobitných opatrení pre dodávky určitých poľnohospodárskych produktov pre Azory a Madeiru. (2) Nariadenie Komisie (EHS) č. 2219/92 [5], naposledy zmenené a doplnené nariadením (ES) č. 1030/2001 [6], stanovuje najmä podrobné pravidlá pre uplatňovanie osobitných opatrení pre dodávky mliečnych výrobkov na Madeiru a zavádza predbežný odhad dodávok pre Madeiru na obdobie od 1. júla 2000 do 30. júna 2001. (3) Odhad dodávok by sa mal upraviť a množstvá výrobkov, ak je to potrebné, by sa mali prispôsobiť počas roka podľa požiadaviek regiónov. V prípade mliečnych výrobkov z Madeiry musia byť predpokladané množstvá týchto produktov v predbežnom odhade dodávok prispôsobené. Príloha I k nariadeniu (EHS) č. 2219/92 sa musí príslušne zmeniť a doplniť. (4) Opatrenia tohto nariadenia sú v súlade so stanoviskom Riadiaceho výboru pre mlieko a mliečne produkty, PRIJALA TOTO NARIADENIE: Článok 1 Príloha I k nariadeniu (EHS) č. 2219/92 sa nahrádza priloženou prílohou. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od 1. júla 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. júna 2001 Za Komisiu Franz Fischler člen Komisie [1] Ú. v. ES L 173, 27.6.1992, s. 1. [2] Ú. v. ES L 328, 23.12.2000, s. 2. [3] Ú. v. ES L 179, 1.7.1992, s. 6. [4] Ú. v. ES L 238, 23.9.1993, s. 24. [5] Ú. v. ES 218, 1.8.1992, s. 75. [6] Ú. v. ES L 144, 30.5.2001, s. 3. -------------------------------------------------- PRÍLOHA " PRÍLOHA I Odhad dodávok mliečnych výrobkov pre Madeiru za obdobie od 1. júla 2000 do 30. júna 2001 (v tonách) | Kód KN | Opis | Množstvo | 0401 | Mlieko a smotana, nekoncentrované ani neobsahujúce pridaný cukor a iné sladidlá | 12000 | ex0402 | Odstredené sušené mlieko | 800 | ex0402 | Plnotučné sušené mlieko | 700 | 0405 | Maslo a iné tuky a oleje získané z mlieka, mliečne nátierky | 1200 | 0406 | Tvaroh | 1650 | " --------------------------------------------------
Úradný vestník L 148 , 01/06/2001 S. 0001 - 0002



Nariadenie Rady (ES) č. 1050/2001 z 22. mája 2001, ktoré upravuje po šiestykrát systém pomoci pre bavlnu zavedenej protokolom 4, ktorý je súčasťou prílohy k Aktu o pristúpení Grécka RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Protokol 4 o bavlne [1], ktorý je pripojený k Aktu o pristúpení Grécka, najmä na jeho odsek 11, so zreteľom na návrh Komisie [2], so zreteľom na stanovisko Európskeho parlamentu [3], so zreteľom na stanovisko Hospodárskeho a sociálneho výboru [4], keďže: (1) Kontrola činnosti systému pomocného a podporného programu pre poľnohospodárske plodiny, ako je uvedené v odseku 11 protokolu 4 Aktu o pristúpení Grécka, odkryla potrebu upraviť systém pre vlnu. (2) Opatrenia týkajúce sa vlny sú uvedené v protokole 4, v nariadení Rady (ES) č. 1554/95 z 29. júna 1995 o stanovení všeobecných pravidiel pre systém pomoci pre vlnu a zrušení nariadenia (EHS) č. 2169/81 [5] a v nariadení Rady (EHS) č. 1964/87 z 2. júla 1987, ktoré upravuje systém pomoci pre vlnu uvedený v protokole č. 4, ktorý je pripojený k Aktu o pristúpení Grécka [6]. Systém uvedený v protokole 4 by sa mal zachovať, obzvlášť možnosť pre Radu upraviť systém, a v záujme zjednodušenia vykonávacie opatrenia týkajúce sa pomoci pri výrobe vlny by mali byť spojené do jedného nariadenia Rady, PRIJALA TOTO NARIADENIE: Článok 1 Protokol 4 pripojený k Aktu o pristúpení Grécka sa mení takto: 1. Odsek 3 sa nahrádza takto: "3. Systém podľa odseku 2 zahŕňa finančnú podporu pomoci pri výrobe." 2. Odsek 6 sa nahrádza takto: "6. Rada, konajúca na základe kvalifikovanej väčšiny, na návrh Komisie a po konzultácii s Európskym parlamentom rozhodne o úpravách potrebných pre systém podľa tohto protokolu a prijme všeobecné pravidlá potrebné na vykonávanie ustanovení tohto protokolu." 3. Odseky 7, 8, 8a, 9, 10, 11 a 12 sa rušia. 4. Odsek 13 sa prečísluje na odsek 7. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. septembra 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. mája 2001 Za Radu predseda M. Winberg [1] Ú. v. ES L 291, 19.11.1979, s. 174. Protokol naposledy zmenený a doplnený nariadením (ES) č. 1553/95 (Ú. v. ES L 148, 30.6.1995, s. 45). [2] Návrh z 13. decembra 1999 (ešte neuverejnený v úradnom vestníku). [3] Stanovisko doručené 15. februára 2001 (ešte neuverejnené v úradnom vestníku). [4] Stanovisko doručené 29. marca 2001 (ešte neuverejnené v úradnom vestníku). [5] Ú. v. ES L 148, 30.6.1995, s. 48. Nariadenie naposledy zmenené a doplnené nariadením (ES) č. 1419/98 (Ú. v. ES L 190, 4.7.1998, s. 4). [6] Ú. v. ES L 184, 3.7.1987, s. 14. Nariadenie naposledy zmenené a doplnené nariadením (ES) č. 1553/95. --------------------------------------------------
Úradný vestník L 181 , 04/07/2001 S. 0011 - 0011



Nariadenie Rady (ES) č. 1339/2001 z 28. júna 2001, ktorým sa rozširuje účinnosť nariadenia (ES) č. 1338/2001 stanovujúceho opatrenia nevyhnutné na ochranu eura proti falšovaniu RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 308, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) pri prijímaní nariadenia (ES) č. 1338/2001 [3] Rada stanovila, že články 1 až 11 tohto nariadenia budú účinné v tých členských štátoch, ktoré prijali euro ako svoju jednotnú menu; (2) je však dôležité, aby malo euro rovnakú úroveň ochrany v tých členských štátoch, ktoré ho neprijali a aby na tento účel boli prijaté potrebné ustanovenia, PRIJALA TOTO NARIADENIE: Článok 1 Uplatňovanie článkov 1 až 11 nariadenia (ES) č. 1338/2001 sa rozšíri na tie členské štáty, ktoré neprijali euro za svoju jednotnú menu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2002. Od dátumu jeho uverejnenia sa však bude uplatňovať na bankovky a mince, ktoré ešte neboli vydané, ale ktoré sa majú vydať. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 28. júna 2001 Za Radu predseda B. Rosengren [1] Ú. v. ES C 337 E, 28. 11. 2000, s. 264. [2] Stanovisko doručené 3. mája 2001 (dosiaľ neuverejnené v úradnom vestníku). [3] Pozri stranu 6 tohto úradného vestníka. --------------------------------------------------
Úradný vestník L 028 , 30/01/2002 S. 0001 - 0002



Nariadenie Rady (ES) č. 120/2002 z 21. januára 2002, ktorým sa mení a dopĺňa nariadenie (ES) č. 2793/1999, pokiaľ ide o úpravu colnej kvóty pre víno RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie, keďže: (1) Rozhodnutím 1999/753/ES z 29. júla 1999 [1] schválila Rada dočasné uplatňovanie Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej [2] (ďalej len "dohoda o ORS"). Dohoda o ORS sa dočasne uplatňovala od 1. januára 2000. (2) Príloha X k dohode o ORS obsahuje výmenu listov medzi Európskym spoločenstvom a Juhoafrickou republikou, ktorou sa stanovuje ročná colná kvóta oslobodená od cla vo výške 32 miliónov litrov juhoafrického vína dovážaného vo fľašiach. Článkom 8 nariadenia Rady (ES) č. 2793/1999 zo 17. decembra 1999 o určitých postupoch uplatňovania dohody o obchode, rozvoji a spolupráci medzi Európskym spoločenstvom a Juhoafrickou republikou [3] sa odkladá otvorenie uvedenej colnej kvóty pre víno až do vstupu dohôd medzi Európskym spoločenstvom a Juhoafrickou republikou o obchodovaní s vínom a obchodovaní s liehovinami do platnosti. (3) Rozhodnutím 2002/51/ES [4] Rada v mene spoločenstva schválila dohodu medzi Európskym spoločenstvom a Juhoafrickou republikou o obchodovaní s vínom. Okrem toho Rada rozhodnutím 2002/55/ES [5] schválila dohodu vo forme výmeny listov medzi Európskym spoločenstvom a Juhoafrickou republikou o obchodovaní s vínom, ktorou sa mení a dopĺňa objem colnej kvóty pre víno dovážané vo fľašiach stanovený v prílohe X k dohode o ORS. (4) Nariadenie (ES) č. 2793/1999 by sa malo príslušne zmeniť a doplniť, PRIJALA TOTO NARIADENIE: Článok 1 Príloha k nariadeniu (ES) č. 2793/1999 sa mení a dopĺňa takto: V piatom stĺpci sa pod názvom "Objem ročnej colnej kvóty a ročné tempo rastu" položka zodpovedajúca poradovému číslu 09.1825 nahrádza takto: "35300000 litrov (rtr 3 %) [4] Na každý rok od roku 2002 do roku 2011 sa k objemu základnej ročnej kvóty bude pridávať objem 6720000 litrov. Ročné tempo rastu sa bude uplatňovať od roku 2003 iba na objem základnej kvóty35300000 .". Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. januára 2002 Za Radu predseda M. Arias Cañete [1] Ú. v. ES L 311, 4.12.1999, s. 1. [2] Ú. v. ES L 311, 4.12.1999, s. 3. [3] Ú. v. ES L 337, 30.12.1999, s. 29. Nariadenie v znení nariadenia (ES) č. 1747/2000 (Ú. v. ES L 200, 8.8.2000, s. 25). [4] Ú. v. ES L 28, 30.1.2002, s. 3. [5] Ú. v. ES L 28, 30.1.2002, s. 133. --------------------------------------------------
Úradný vestník L 082 , 26/03/2002 S. 0004 - 0005



Nariadenie Komisie (ES) č. 538/2002 z 25. marca 2002, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 (3) a (4), keďže: (1) V súlade s článkom 5 nariadenia (EHS) č. 2081/92 Grécko zaslalo Komisii prihlášku na zápis názvu "Πατάτα Κάτω Νευροκοπίου" (Patata Kato Nevrokopiou) ako zemepisného označenia. (2) V súlade s článkom 6 (1) uvedeného nariadenia sa zistilo, že prihláška spĺňa všetky v ňom ustanovené požiadavky a že obsahuje najmä všetky informácie požadované v súlade s jeho článkom 4. (3) Komisia nedostala žiadnu námietku v zmysle článku 7 nariadenia (EHS) č. 2081/92 po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3]. (4) Názov by sa preto mal zapísať do Registra chránených označení pôvodu a chránených zemepisných označení a mal by byť chránený v rámci spoločenstva ako chránené zemepisné označenie. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 245/2002 [5], PRIJALA TOTO NARIADENIE: Článok 1 Názov v prílohe k tomuto nariadeniu sa týmto pridal do prílohy k nariadeniu (ES) č. 2400/96 a zapísal sa ako chránené zemepisné označenie (CHZO) do Registra chránených označení pôvodu a chránených zemepisných označení, ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. marca 2002 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 166, 9.6.2001, s. 29. [4] Ú. v. ES L 327, 18.12.1996, s. 11. [5] Ú. v. ES L 39, 8.2.2002, s. 12. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE O ZALOŽENÍ ES, URČENÉ NA ĽUDSKÚ SPOTREBU Ovocie, zelenina a obilniny GRÉCKO Πατάτα Κάτω Νευροκοπίου (CHZO) (Patata Kato Nevrokopiou) --------------------------------------------------
Úradný vestník L 247 , 14/09/2002 S. 0025 - 0026



Nariadenie Komisie (ES) č. 1644/2002 z 13. septembra 2002, ktoré tretíkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 1580/2002 [2], a najmä prvú zarážku článku 7 ods. 1, keďže: (1) V prílohe I k nariadeniu (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a ekonomických zdrojov podľa tohto nariadenia. (2) Dňa 11. septembra 2002 rozhodol Sankčný výbor, že zmení a doplní zoznam osôb, skupín a subjektov, na ktoré sa uplatní zmrazenie finančných prostriedkov a ekonomických zdrojov, a preto má byť príloha I v súlade s tým zmenená a doplnená. (3) Aby sa zabezpečila efektívnosť opatrení stanovených v tomto nariadení, musí toto nariadenie nadobudnúť účinnosť ihneď, PRIJALA TOTO NARIADENIE: Článok 1 Osoby, skupiny a subjekty uvedené v prílohe budú doplnené do zoznamu v prílohe I k nariadeniu Rady (ES) č. 881/2002. Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. septembra 2002 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. ES L 237, 5.9.2002, s. 3. -------------------------------------------------- PRÍLOHA Osoby, skupiny a subjekty, ktoré budú doplnené v prílohe I k nariadeniu (ES) č. 881/2002 Fyzické osoby 1. Wa'el Hamza Julaidan (a.k.a. Wa'il Hamza Julaidan, Wa'el Hamza Jaladin, Wa'il Hamza Jaladin a Abu Al-Hasan al Madani); dátum narodenia: 22. január 1958; miesto narodenia: Al-Madinah, Saudská Arábia; saudský pas č. A-992535. Právnické osoby, skupiny a subjekty 2. Islamské hnutie východného Turkistanu alebo East Turkistan Islamic Movement (ETIM) (a.k.a. Islamská strana východného Turkistanu). --------------------------------------------------